b"\n_START_ARTICLE_\nDave Springhall\n_START_SECTION_\n\xc5\xbdivljenjepis\n_START_PARAGRAPH_\nPri 15. letih se je pridru\xc5\xbeil Kraljevi vojni mornarici. Leta 1920 je napisal \xc4\x8dlanek Discontent on the Lower Deck za komunisti\xc4\x8dno publikacijo Workers' Dreadnought, zaradi \xc4\x8desar je bil odpu\xc5\xa1\xc4\x8den iz vojne mornarice._NEWLINE_Pozneje se je pridru\xc5\xbeil Komunisti\xc4\x8dni partije Velike Britanije (CPGB) in njeni Mladi komunisti\xc4\x8dni ligi (YCL). Sprva je delal kot gradbinec, pa potem ko ni dobil slu\xc5\xbebe, se je posvetil delovanju v Nacionalnem komiteju nezaposlenih delavcev (National Unemployed Workers' Committee Movement) in sindikatih. Kot kandidat Delavske stranke in komunisti\xc4\x8dne stranke je sodeloval v volitvah za mestni svet Richmond, a ni bil nikdar izvoljen._NEWLINE_Leta 1924 je postal delegat 5. kongresa Komunisti\xc4\x8dne internacionale in 4. kongresa Mlade komunisti\xc4\x8dne internacionale. Potem ko so leta 1926 zaprli Williama Rusta, je postal v.d. sekretarja YCL, katero je vodil med britansko splo\xc5\xa1no stranko. V letih 1928-31 je bil \xc5\xa1tudent na Mednarodni leninovi \xc5\xa1oli v Moskvi. Ko se je vrnil nazaj v Zdru\xc5\xbeeno kraljestvo, je iz CPGB odstranil trockiste. V tem \xc4\x8dasu naj bi za\xc4\x8del delovati za GRU._NEWLINE_Med \xc5\xa1pansko dr\xc5\xbeavljansko vojno je bil politi\xc4\x8dni komisar Britanskega bataljona, nato pa pomo\xc4\x8dnik politi\xc4\x8dnega komisarja 15. internacionalne brigade; v bitki za Jaramo je bil ranjen. Leta 1938 se je vrnil v Zdru\xc5\xbeeno kraljestvo in postal je urednik Daily Worker; nato pa je postal predstavnik CPGB v Moskvi. Pozneje se je vrnil v Zdru\xc5\xbeeno kraljestvo, da bi prepri\xc4\x8dal CPGB o pravilnosti pakta Molotov-Ribbentrop. Generalni sekretar partije Harry Pollitt je temu nasprotoval, zakar je bil odstranjen iz partije. Springhall je, skupaj z Rustom in Rajanijem Duttom, postal nacionalni organizator partije._NEWLINE_Leta 1943 je bil Springhall zaprt in odstranjen iz partijskih polo\xc5\xbeajev, potem ko je bil obsojen vohunstva zaradi sprejemanja tajnih informacij od uslu\xc5\xbebenca zra\xc4\x8dnega ministrstva.  Pozneje se je izkazalo, da je tudi sprejemal tajne podatke od Desmonda Urena iz Special Operations Executive. V zaporu je odslu\xc5\xbeil \xc5\xa1tiri leta in pol od sedemletne zaporne kazni. Po izpustitvi je delal v ogla\xc5\xa1evanju, nato pa je potoval preko Vzhodne Evrope do Kitajske, kjer je postal svetovalec Kitajskega informacijskega biroja administracije tiskanih medijev. Leta 1953 je odpotoval v Moskvo na zdravljenje raka grla, a je prej podlegen bolezni."